Ο **Σπύρος Ρισβάνης** (Καλαμάτα, 3 Ιανουαρίου 1994) είναι Έλληνας επαγγελματίας ποδοσφαιριστής, που αγωνίζεται ως κεντρικός αμυντικός στη Super League, για τον Ατρόμητο Αθηνών από το καλοκαίρι του 2018, ενώ υπήρξε και διεθνής με την Εθνική Ελλάδος U21.

Καριέρα
-------

### Παναθηναϊκός

Ο Ρισβάνης έκανε τα πρώτα ποδοσφαιρικά βήματα στις ακαδημίες της Afc στο Χαλάνδρι.Μετά πήγε στις ακαδημίες τουΠαναθηναϊκού, στις οποίες αγωνίστηκε από το 2005 έως το 2013. Στις 30 Ιουλίου του 2013 υπέγραψε το πρώτο επαγγελματικό συμβόλαιο με τον Παναθηναϊκό. Την ίδια χρονιά, και συγκεκριμένα στις 15 Σεπτεμβρίου, έκανε και το ντεμπούτο του στο πρωτάθλημα, εναντίον του Πλατανιά. Στις 28 Αυγούστου του 2014, έκανε και το ντεμπούτο του στις Ευρωπαϊκές διοργανώσεις, στο Europa League, κόντρα στη Δανική ΦΚ Μίντιλαντ, κερδίζοντας την 1-2. Στην Αθηναϊκή ομάδα αγωνίστηκε έως τον χειμώνα του 2015, πραγματοποιώντας σε όλες τις διοργανώσεις 19 συμμετοχές.

### Πανιώνιος

Το χειμώνα του 2015, ο Πανιώνιος πήρε τον παίχτη με εξαετή δανεισμό. Σε αυτό το διάστημα ο παίχτης έκανε 14 συμμετοχές σε όλες τις διοργανώσεις. Στο τέλος αυτής της σεζόν ο Παναθηναϊκός άφησε ελεύθερο τον παίχτη στον Πανιώνιο κρατώντας κάποια δικαιώματα μεταπώλησης. Ο Έλληνας αμυντικός υπέγραψε διετές συμβόλαιο. Ενώ υπήρχε και ένας όρος στο συμβόλαιο ότι έως τις 31 Δεκεμβρίου του 2016, αν ήθελε ένας εκ των ΑΕΚ, ΠΑΟΚ ή ΟΣΦΠ να τον αγοράσει, θα έπρεπε να καταβάλει το ποσό του 1 εκατομμυρίου στην ομάδα του Παναθηναϊκού.

Στις 3 Ιανουαρίου του 2016 έβαλε το πρώτο του γκολ στη διοργάνωση της Super League, σε ένα ματς κόντρα στον Ολυμπιακό, από τον οποίον τελικά ηττήθηκε η ομάδα της Νέας Σμύρνης, με σκορ 1-3. Την επόμενη σεζόν, 2016-17, ήταν ο βασικός κεντρικός αμυντικός της ομάδας του Πανιωνίου, μία σεζόν που εξελίχθηκε μιας από τις πιο επιτυχημένες του συλλόγου, καθώς σε κάποια φάση της διοργάνωσης μπορούσε να διεκδικήσει τον τίτλο. Τελικά τερμάτισε στην 5η θέση. Στον Πανιώνιο αγωνίστηκε σε πάνω από 70 αγώνες σε όλες τις διοργανώσεις πετυχαίνοντας και 4 γκολ.

### Ολυμπιακός

Ήδη από τον χειμώνα του 2017, φημολογούνταν η απόκτηση του Ρισβάνη από τον Ολυμπιακό μαζί με τον Σιώπη. Στις 10 Απριλίου του 2017, ο αθλητικός διευθυντής του Πανιωνίου, Νίκος Ζαμάνης, ανακοίνωσε πως ο Ρισβάνης είχε κλείσει ουσιαστικά συμφωνία με τον Ολυμπιακό για το ερχόμενο καλοκαίρι. Στις 14 Ιουνίου του 2017, ο Ολυμπιακός ανακοίνωσε και επίσημα τη μεταγραφή.

#### 2017-2018 (Δανεισμός στον Ατρόμητο)

Στις 4 Ιουλίου του 2017, ο προπονητής του Ολυμπιακού Μπέσνικ Χάσι, ανακοίνωσε πως δεν περιλαμβάνεται στα σχέδιά του ο Έλληνας αμυντικός. Αργότερα, στις 23 Αυγούστου του 2017, ανακοινώθηκε ο μονοετής δανεισμός του στον Ατρόμητο. Στις 26 Δεκεμβρίου του 2017, έκανε και το ντεμπούτο του με τον Ατρόμητο στη Σούπερ Λιγκ, μπαίνοντας ως αλλαγή σε ένα ματς κόντρα στον Παναιτωλικό, το οποίο έληξε 2-2.

### Ατρόμητος Αθηνών

Μετά τον μονοετή δανεισμό του, ο Ρισβάνης, υπέγραψε τριετές συμβόλαιο συνεργασίας με τον Ατρόμητο. Στις 11 Νοεμβρίου του 2018, σκόραρε το πρώτο του γκολ με την φανέλα του Ατρομήτου απέναντι στην ΑΕΚ, στο οποίο η ομάδα του Περιστερίου επιβλήθηκε με 0-2 στο ΟΑΚΑ. Στις 1 Αυγούστου του 2019, ο Σπύρος Ρισβάνης σκόραρε το πρώτο του γκολ στο Γιουρόπα Λίγκ απέναντι στην Ντουναϊσκα Σρέντα. Στις 21 Σεπτεμβρίου του 2019, σκόραρε στην ήττα με 2-1 από τον Αστέρα Τρίπολης στο "Θεόδωρος Κολοκοτρώνης", έπειτα από ασίστ του Αλέξανδρου Κατράνη. 

### Ανόρθωση Αμμοχώστου

Τον Ιανουάριο του 2021, υπέγραψε στην ομάδα της Ανόρθωσης.

Εθνική Ελλάδος
--------------

Ο Ρισβάνης αγωνίστηκε για πρώτη φορά με το εθνόσημα στο στήθος στις 13 Οκτωβρίου του 2015, με την Εθνική ομάδα U21, στο Ευρωπαϊκό Πρωτάθλημα U21, κόντρα στην αντίστοιχη ομάδα της Πορτογαλίας, γνωρίζοντας την ήττα με 4-0. Κατόπιν έκανε άλλους 7 επίσημους αγώνες με την εν λόγω Εθνική ομάδα, καθώς και τρεις φιλικούς.

Διακρίσεις - Τίτλοι
-------------------

Παναθηναϊκός
* Κύπελλο Ελλάδος: 2014

Στατιστικά συλλόγων
-------------------

Έως τις 9 Απριλίου

| Σύλλογος | Σεζόν | Πρωτάθλημα | Κύπελλο | Ευρώπη\* | Άλλα\*\* | Συνολικά |
| --- | --- | --- | --- | --- | --- | --- |
| Συμμετοχές | Γκολ | Συμμετοχές | Γκολ | Συμμετοχές | Γκολ | Συμμετοχές | Γκολ | Συμμετοχές | Γκολ |
| Παναθηναϊκός | 2013–14 | 15 | 0 | 3 | 0 | 0 | 0 | 1 | 0 | 19 | 0 |
| 2014–15 | 2 | 0 | 1 | 0 | 2 | 0 | 0 | 0 | 5 | 0 |
| Πανιώνιος | 2014–15 | 11 | 0 | 3 | 0 | 0 | 0 | 0 | 0 | 14 | 0 |
| 2015–16 | 31 | 1 | 4 | 0 | 0 | 0 | 0 | 0 | 35 | 1 |
| 2016–17 | 24 | 3 | 0 | 0 | 0 | 0 | 0 | 0 | 24 | 3 |
| Συνολικά καριέρας | 83 | 4 | 11 | 0 | 2 | 0 | 1 | 0 | 97 | 4 |

(\* UEFA Europa League και UEFA Champions League)  

(\*\*Superleague Play-offs)

Παραπομπές
----------

1. ↑  «Παναθηναϊκος Α.Ο. ΠΑΕ». Αρχειοθετήθηκε από το πρωτότυπο στις 24 Σεπτεμβρίου 2015. Ανακτήθηκε στις 20 Ιουνίου 2017.
2. ↑  «MIDTJYLLAND VS PANATHINAIKOS 1-2». Soccerway.com. Αρχειοθετήθηκε από το πρωτότυπο στις 29 Ιουνίου 2017. Ανακτήθηκε στις 20 Ιουνίου 2017.
3. ↑  «Ρισβάνης και με τη... βούλα». Αρχειοθετήθηκε από το πρωτότυπο στις 6 Αυγούστου 2015. Ανακτήθηκε στις 17 Ιουλίου 2015.
4. ↑  «Τριπλή ρήτρα στο συμβόλαιο του Ρισβάνη». Ανακτήθηκε στις 19 Ιουλίου 2015.
5. ↑  «Φεστιβάλ γκολ στην επανάληψη, 3-1 ο Ολυμπιακός τον Πανιώνιο». www.sport24.gr. 3 Ιανουαρίου 2016.
6. ↑  ««Κλεισμένοι» Σιώπης και Ρισβάνης από τον Ολυμπιακό». Sport-fm.gr. 27 Δεκεμβρίου 2016. Ανακτήθηκε στις 20 Ιουνίου 2017.
7. ↑  «Ζαμάνης: «Ο Ρισβάνης έχει κλείσει στον Ολυμπιακό»». www.gazzetta.gr. 10 Απριλίου 2017.
8. ↑  «Ανακοίνωσε Ρισβάνη ο Ολυμπιακός». Γαύρος. 14 Ιουνίου 2017. Αρχειοθετήθηκε από το πρωτότυπο στις 17 Ιουνίου 2017. Ανακτήθηκε στις 20 Ιουνίου 2017.
9. ↑  Γιώργος Κυριακόπουλος (4 Ιουλίου 2017). «Ολυμπιακός: Αυτούς έκοψε ο Χάσι». Οnsports.gr. Ανακτήθηκε στις 19 Σεπτεμβρίου 2017.
10. ↑  «Δανεικός στον Ατρόμητο ο Ρισβάνης». Zougla.gr. 23 Αυγούστου 2017. Ανακτήθηκε στις 19 Σεπτεμβρίου 2019.
11. ↑  «Παναιτωλικός - Ατρόμητος 2-2». SDNA.gr. 26 Αυγούστου 2017. Ανακτήθηκε στις 19 Σεπτεμβρίου 2017.
12. ↑  Δημήτρης Σαμόλης (12 Ιουνίου 2018). «Υπέγραψε για τρία χρόνια στον Ατρόμητο ο Ρισβάνης». Sport24.gr. Ανακτήθηκε στις 12 Ιουνίου 2018.
13. ↑  «INTERNATIONAL MATCH CAREER». Transfermarkt.com. Ανακτήθηκε στις 20 Ιουνίου 2017.

Εξωτερικοί σύνδεσμοι
--------------------

* Σπύρος Ρισβάνης στο Scoresway.com
* Σπύρος Ρισβάνης στο Transfermarkt.com

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Ποδόσφαιρο
 |

 |